Pielikums

Izglītības un zinātnes ministrijas

2015.gada 23.oktobra

rīkojumam Nr.479

**Konkursa “Gada sporta skolotājs”**

**NOLIKUMS**

1. Konkursa “Gada sporta skolotājs” (turpmāk – konkurss) mērķis –popularizēt sporta skolotāja nozīmi veselīgas jaunās paaudzes izglītošanas procesā.

2. Konkursa uzdevumi:

2.1. veicināt sporta skolotāju radošo darbību, aktivitāti un atbildību par mācību priekšmeta *Sports* standartā noteiktā obligātā satura prasību īstenošanu izglītība iestādē;

2.2. rosināt sporta skolotāju vēlmi iepazīties ar jaunākajām izglītības aktualitātēm;

2.3. veidot pozitīvu attieksmi pret fiziskajām aktivitātēm un motivēt izglītojamos iesaistīties tajās;

2.4. paaugstināt sporta skolotāja prestižu;

2.5. noteikt profesionālāko sporta skolotāju Latgales, Vidzemes, Zemgales, Kurzemes, Pierīgas, Rīgas reģionā (turpmāk kopā – reģions) un valstī 2015.gadā.

3. Konkursu organizē Izglītības un zinātnes ministrija ar sabiedrības ar ierobežotu atbildību “mint.lv” organizatoriski tehnisko atbalstu (2015.gada 20.augusta pakalpojuma līgums, Izglītības un zinātnes ministrijas līgumu reģ. Nr.01-28/111).

4. Pieteikumu dalībai konkursā (turpmāk – pieteikums) iesniegšana:

4.1. dalībai konkursā profesionālāko sporta skolotāju var pieteikt:

4.1.1. katra novada un pilsētas izglītības pārvalde vai departaments;

4.1.2. valsts vai pašvaldības dibinātās vispārējās pamatizglītības, vispārējās vidējās izglītības vai profesionālās vidējās izglītības iestādes (turpmāk – valsts vai pašvaldību izglītības iestādes) direktors vai direktora vietnieks mācību darbā;

4.2. pieteikumam jāsastāv no:

4.2.1. aizpildītas pieteikuma veidlapas (1.pielikums);

4.2.2. skolotāja CV par savu profesionālo darbību (2.pielikums);

4.2.3. skolotāja vadītas sporta stundas videoieraksta digitālā formātā (stundas ilgums 40 minūtes, nemontēts materiāls, ārējā datu nesējā, vienā no sekojošiem formātiem: .mov, .avi, .mp4, .mpeg4, .flv, .3gpp, .wmv; attēla proporcijas 16:9) (turpmāk – videoieraksts), norādot šīs stundas tēmu, mērķi, stundas uzdevumus, skolēnam sasniedzamo rezultātu;

4.3. pieteikumus līdz 2015.gada 6.novembrim iesniedz vienā no šādiem veidiem:

4.3.1. nosūtot elektroniski uz adresi *info@sportaskolotajs.lv*;

4.3.2. nosūtot pa pastu: Sabiedrībai ar ierobežotu atbildību “mint.lv”, Kalnciema iela 40, Rīga, LV – 1046, ar norādi “Konkursam “Gada sporta skolotājs””.

 5. Konkursa vērtēšanas kritēriji:

 5.1. konkursa pirmajā kārtā konkursa vērtēšanas komisija izskata šī nolikuma 4.3.apakšpunktā noteiktajā kārtībā iesniegtos pieteikumus, tai skaitā izvērtē videoierakstus atbilstoši šī nolikuma 3.pielikumā noteiktajiem kritērijiem. Pieteikumi, kas neatbilst šī nolikuma 4.punktā noteiktajām prasībām, netiek izskatīti.

 5.2. konkursa otrajā kārtā pēc šī nolikuma 3.pielikumā noteiktajiem kritērijiem konkursa vērtēšanas komisija izvērtē katra reģiona uzvarētāja – konkursa otrās kārtas dalībnieka sporta stundas vadīšanu klātienē vienā no Rīgas vidējās izglītības iestādēm.

6. Konkursa vērtēšanas kārtība:

6.1. katrskonkursa vērtēšanas komisijas loceklis izskata katru aizpildīto pieteikuma veidlapu, sporta skolotāja CV par viņa profesionālo darbību, un izvērtē videoierakstu, piešķirot punktus pēc šī nolikuma 3.pielikumā noteiktajiem kritērijiem. Punkti tiek summēti, aprēķināts vidējais punktu skaits un dalībnieks ar lielāko vidējo punktu skaitu no katra reģiona kļūst par reģiona uzvarētāju un tiek izvirzīts konkursa otrajai kārtai;

6.2. ja kādā no reģioniem uzvarētājs ir ieguvis 24 vai mazāk no maksimāli iespējamiem 33 punktiem (vidējais vērtējums), tai skaitā kādā no kritērijiem ieguvis zemāk par 2 punktiem (vidējais vērtējums), tad konkursa otrajai kārtai virzīts netiek;

6.3. trīs dienas pirms konkursa otrās kārtas dalībniekiem, kuriem jāpiedalās konkursa otrajā kārtā, sabiedrības ar ierobežotu atbildību “mint.lv” kontaktpersona paziņo klasi, kurā būs jāvada sporta stunda, stundas tēmu, kura attiecīgajā laikā tiek īstenota izglītības iestādē sporta stundā, un skolā pieejamā inventāra sarakstu (dalībniekam ir tiesības stundā izmantot savu inventāru). Atbilstoši tam dalībnieks izvirza stundas mērķi, konkrētus stundā veicamos uzdevumus, skolēnam sasniedzamo rezultātu;

6.4. otrās kārtas dalībnieka vadīto sporta stundu katrskonkursa vērtēšanas komisijas loceklis vērtē, piešķirot punktus pēc šī nolikuma 3.pielikumā noteiktajiem kritērijiem. Punkti tiek summēti un aprēķināts vidējais punktu skaits. Lielākā vidējā punktu skaita ieguvējs saņem pasākuma “Latvijas Gada balva sportā 2015” organizatoru dāvātu piemiņas balvu nominācijā “Gada sporta skolotājs”;

6.5. vienāda vidējā punktu skaita gadījumā noteicošais ir vērtēšanas komisijas priekšsēdētāja viedoklis.

7. Konkursa uzvarētāju apbalvošana:

7.1. katra no tām trim valsts vai pašvaldību izglītības iestādēm, kuru konkursam izvirzītie sporta skolotāji konkursa otrajā kārtā ieguvuši lielāko vidējo punktu skaitu (konkursa pirmās, otrās un trešās vietas ieguvēji), saņem finansējumu sporta inventāra iegādei EUR 500,00 (pieci simti *euro* un 00 centi) apmērā;

7.2. konkursa uzvarētājs saņem pasākuma “Latvijas Gada balva sportā 2015” organizatoru dāvātu piemiņas balvu nominācijā “Gada sporta skolotājs”, kas tiek pasniegta pasākuma “Latvijas Gada balva sportā 2015” apbalvošanas pasākumā, kas notiks 2015.gada 23.decembrī, Rīgā, Latvijas Dzelzceļa vēstures muzejā, tiešraide LTV1.

1.pielikums

Konkursa “Gada sporta skolotājs” nolikumam

**PIETEIKUMA VEIDLAPA**

|  |  |
| --- | --- |
| **Pieteicējs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****piesaka konkursam “Gada sporta skolotājs”:**Skolotāja vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Izglītības iestāde \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Izglītības iestādes adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_LV \_\_\_\_\_\_\_Izglītības iestādes e-pasts \_\_\_\_\_\_\_\_\_\_\_\_\_\_\_\_\_\_\_\_\_\_ Izglītības iestādes tālrunis \_\_\_\_\_\_\_\_\_\_\_\_\_\_\_\_\_\_\_\_\_**Pedagoga raksturojums:** |  |
|  |

Pieteikuma iesniedzēja vārds, uzvārds, amats, kontakttālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_ Iesniedzēja paraksts \_\_\_\_\_\_\_\_\_\_\_\_\_\_\_\_\_ 2.pielikums

Konkursa “Gada sporta skolotājs” nolikumam

|  |  |
| --- | --- |
| **Konkursa dalībnieka CV par profesionālo darbību** |  |

1. Vārds, uzvārds, dzimšanas gads, kontakttālrunis, e–pasta adrese

|  |
| --- |
|  |

1. Izglītība (izglītības iestāde, gads, iegūtā kvalifikācija)

|  |
| --- |
|  |

1. Papildizglītība, t.sk. pedagoga profesionālā pilnveide

|  |
| --- |
|  |

1. Pedagoga profesionālās darbības kvalitātes pakāpe

|  |
| --- |
|  |

1. Darba pieredze

|  |
| --- |
|  |

1. Darbība metodiskajās apvienībās (skolas, pilsētas/novada, valsts), sadarbība ar Izglītības un zinātnes ministriju un Valsts izglītības satura centru

|  |
| --- |
|  |

1. Izstrādātie metodiskie līdzekļi (gads, nosaukums, īss apraksts)

|  |
| --- |
|  |

1. Kontaktstundu skaits (nedēļā) katrā no klasēm, kurās skolotājs strādā un kopējais stundu skaits (nedēļā)

|  |
| --- |
|  |

Konkursa dalībnieks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (vārds, uzvārds) (paraksts)

3.pielikums

Konkursa “Gada sporta skolotājs” nolikumam

**Konkursa “Gada sporta skolotājs” sporta stundas videoieraksta vērtēšanas kritēriji**

Skolotāja vārds, uzvārds­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klase\_\_\_\_\_\_\_\_\_\_\_\_

|  |  |  |
| --- | --- | --- |
|  |  |  |
| **Nr.****p.k.** | **Vērtēšanas kritērijs** | **Vērtējums 3 punktu sistēmā[[1]](#footnote-1)** | **Piezīmes** |
| 1. | Skolotāja stāja, valodas kultūra un komunikatīvās prasmes |  |  |
| 2. | Skolotāja didaktiskā prasme pielietot daudzveidīgas mācību metodes un līdzekļus mācību stundas uzdevumu risināšanā atbilstoši skolēnu vecuma posmam  |  |  |
| 3. | Skolotāja prasme pašam kvalitatīvi demonstrēt vai iesaistīt skolēnus vingrinājumu (vingrojumu) demonstrēšanā |  |  |
| 4. | Stundas struktūra un atsevišķu stundas daļu samērīgums |  |  |
| 5. | Inventāra izvēle atbilst mācību stundā izvirzītā mērķa optimālam risinājumam |  |  |
| 6. | Prasme nodrošināt atgriezenisko saiti stundā |  |  |
| 7. | Mācību stundas emocionālais fons |  |  |
| 8. | Drošības noteikumu prasību ievērošana |  |  |
| 9. | Mācību stundas izvirzītie uzdevumi ir atrisināti |  |  |
| 10. | Skolēniem paredzamais sasniedzamais rezultāts ir sasniegts |  |  |
| 11. | Sociālo prasmju veidošana |  |  |
|  | **Kopā** |  |  |

 Vērtētāja vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_ Paraksts\_\_\_\_\_\_\_\_\_\_\_\_\_\_\_\_\_\_\_\_\_ 2015.gada \_\_\_\_.\_\_\_\_\_\_\_\_\_\_\_\_

1. 3 punkti – skolotāja sniegums ir izcils – pārliecinošs, radošs un mērķtiecīgs.

2 punkti – skolotāja sniegums ir labs.

1 punkts – skolotāja sniegums vājš. [↑](#footnote-ref-1)